CELEX: 32008R0466
Language: hr
Date: 2008-05-28 00:00:00
Title: Uredba Komisije (EZ) br. 466/2008 od 28. svibnja 2008. o uvođenju zahtjeva u pogledu ispitivanja i informacija koje moraju ispuniti uvoznici i proizvođači određenih prioritetnih tvari u skladu s Uredbom Vijeća (EEZ) br. 793/93 o procjeni i kontroli rizika od postojećih tvari  Tekst značajan za EGP

15/Sv. 009
            
            
               HR
            
            
               Službeni list Europske unije
            
            
               166
            
         32008R0466
   
               L 139/10
            
            
               SLUŽBENI LIST EUROPSKE UNIJE
            
            
               28.05.2008.
            
         
      UREDBA KOMISIJE (EZ) br. 466/2008
   od 28. svibnja 2008.
   o uvođenju zahtjeva u pogledu ispitivanja i informacija koje moraju ispuniti uvoznici i proizvođači određenih prioritetnih tvari u skladu s Uredbom Vijeća (EEZ) br. 793/93 o procjeni i kontroli rizika od postojećih tvari
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 793/93 od 23. ožujka 1993. o procjeni i kontroli rizika od postojećih tvari (1), a posebno njezin članak 10. stavak 2.,
   budući da:
   
               (1)
            
            
               Izvjestitelji koje su države članice imenovale u skladu s člankom 10. stavkom 1. Uredbe (EEZ) br. 793/93 ocijenili su informacije koje su im u vezi s određenim prioritetnim tvarima dostavili proizvođači i uvoznici. Nakon savjetovanja s tim proizvođačima i uvoznicima, izvjestitelji su utvrdili da za potrebe procjene rizika od tih proizvođača i uvoznika treba zahtijevati da dostave dodatne informacije i provedu dodatna ispitivanja.
            
         
               (2)
            
            
               Informacije potrebne za procjenu predmetnih tvari ne mogu se dobiti od prijašnjih proizvođača i uvoznika. Proizvođači i uvoznici su u skladu s člankom 10. stavkom 5. Uredbe (EEZ) br. 793/93 provjerili da se ispitivanja na životinjama ne mogu zamijeniti ili ograničiti primjenom drugih metoda.
            
         
               (3)
            
            
               Stoga je primjereno od proizvođača i uvoznika prioritetnih tvari zahtijevati da dostave dodatne informacije i provedu dodatna ispitivanja tih tvari. Za izvođenje tih ispitivanja treba primjenjivati protokole koje izvjestitelji dostave Komisiji.
            
         
               (4)
            
            
               Mjere navedene u ovoj Uredbi u skladu su s mišljenjem Odbora osnovanog na temelju članka 15. Uredbe (EEZ) br. 793/93,
            
         DONIJELA JE OVU UREDBU:
   Članak 1.
   Proizvođači i uvoznici tvari navedenih u Prilogu, koji su dostavili informacije u skladu sa zahtjevima iz članaka 3., 4., 7. i 9. Uredbe (EEZ) br. 793/93, osiguravaju informacije i provode ispitivanja navedena u Prilogu te dostavljaju rezultate relevantnim izvjestiteljima.
   Ispitivanja se provode u skladu s protokolima koje utvrđuju izvjestitelji.
   Rezultati se dostavljaju unutar rokova navedenih u Prilogu.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. svibnja 2008.
      
         
            Za Komisiju
         
         Stavros DIMAS
         
         
            Član Komisije
         
      
   
   
      (1)  SL L 84, 5.4.1993., str. 1. Uredba kako je izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).
   PRILOG
   
               Br.
            
            
               EINECS br.
            
            
               CAS br.
            
            
               Naziv tvari
            
            
               Izvjestitelj
            
            
               Zahtjevi u pogledu ispitivanja/informacija
            
            
               Rok od stupanja ove Uredbe na snagu
            
         
               1.
            
            
               247-759-6
            
            
               26523-78-4
            
            
               Tris(nonilfenil) fosfit
            
            
               FR
            
            
               Ispitivanje akutne toksičnosti na vodenbuhi (Daphnia magna)
               Informacije o strukturi TNPP-a
               Informacije o topivosti u vodi
               Određivanje log Kow
               
               Test hidrolize
               Ispitivanje toksičnosti sedimenta na crnom crvu (Lumbriculus variegatus)
               Podaci o praćenju za područja s omjerom PEC/PNEC > 1
               Ispitivanje dugoročne toksičnosti na dafnijama ovisno o rezultatima ispitivanja akutne toksičnosti na dafnijama
            
            
               4 mjeseca
            
         
               2.
            
            
               237-410-6
               239-148-8
            
            
               13775-53-6
               15096-52-3
            
            
               Trinatrijev heksafluoroaluminat
            
            
               DE
            
            
               Informacije o „nizvodnim” primjenama
               Informacije o emisijama u vodene ekosustave za sve faze životnog ciklusa
               Informacije o emisijama u atmosferu za sve faze životnog ciklusa
               Informacije o tvrdoći vode prihvatnog vodnog tijela za dva proizvođača
               Informacije o udjelu kriolita u emisijama čestica iz talionica aluminija
               Studija o otapanju
            
            
               4 mjeseca
            
         
               3.
            
            
               266-028-2
            
            
               65996-93-2
            
            
               Smola, ugljeni katran, visoke temperature
            
            
               NL
            
            
               Informacije o ispuštanju 16 policikličnih aromatskih ugljikovodika (PAH) prema popisu prioriteta Američke agencije za zaštitu okoliša (EPA) u različite ekosustave koji potječu iz uporabe ugljenog katrana i smole pri visokim temperaturama (CTPHT) u proizvodnji i uporabi veziva za briketiranje ugljena, proizvodnju glinenih golubova i visokoučinkovitu antikorozivnu zaštitu
            
            
               4 mjeseca
            
         
               4.
            
            
               246-690-9
            
            
               25617-70-8
            
            
               2,4,4-trimetilpenten
            
            
               DE
            
            
               Informacije o emisijama iz proizvodnih i prerađivačkih pogona u postrojenja za pročišćavanje otpadnih voda, u površinske vode i sedimente
               Ispitivanje inhibicije respiracije aktivnog mulja (OECD 209)
               Ispitivanje dugoročne toksičnosti na vodenbuhi (Daphnia magna) (OECD 211)
            
            
               4 mjeseca
            
         
               5.
            
            
               231-111-4
            
            
               7440-02-0
            
            
               Nikal
            
            
               DK
            
            
               Ispitivanje toksičnosti sedimenta
            
            
               12 mjeseci
            
         
               232-104-9
            
            
               7786-81-4
            
            
               Niklov sulfat
            
         
               222-068-2
            
            
               3333-67-3
            
            
               Niklov karbonat
            
         
               231-743-0
            
            
               7718-54-9
            
            
               Niklov diklorid
            
         
               236-068-5
            
            
               13138-45-9
            
            
               Niklov dinitrat
            
         
               6.
            
            
               287-477-0
            
            
               85535-85-9
            
            
               Alkani, C14–17, kloro
            
            
               UK
            
            
               Studija bioakumulacije u ribama (OECD TG 305)
            
            
               6 mjeseci
            
         
               7.
            
            
               202-696-3
            
            
               98-73-7
            
            
               Nitrobenzen
            
            
               DE
            
            
               Lokalna analiza limfnih čvorova (OECD TG 429/B42)
            
            
               6 mjeseci
            
         
               8.
            
            
               202-679-0
            
            
               98-54-4
            
            
               4-tert butilfenol
            
            
               NO
            
            
               Informacije o lokalnoj izloženosti zbog ispuštanja iz dva prerađivačka pogona (5. i 6.) u postrojenja za pročišćavanje otpadnih voda i vodene ekosustave (slatkovodni i morski)
            
            
               4 mjeseca
            
         
               9.
            
            
               200-915-7
            
            
               75-91-2
            
            
               Tert-butil hidroperoksid (TBHP)
            
            
               NL
            
            
               Toksičnost (inhalacijska) pri ponavljanom doziranju (28 dana) (OECD 412 — B8)
            
            
               12 mjeseci
            
         
               Kometni test respiratornog tkiva
            
            
               15 mjeseci